FI Euroopan unionin virallinen lehti P 187/2973

PÄÄTÖS N:o 21/63,

tehty 11 päivänä joulukuuta 1963,

terästeollisuuden yritysten soveltamien hinnastojen ja myyntiehtojen julkistamisesta erikoisteräksen myynnin osalta 29 päivänä heinäkuuta 1954 tehdyn päätöksen N:o 37/54 muuttamisesta

KORKEA VIRANOMAINEN, joka

ottaa huomioon perustamissopimuksen 60 artiklan 2 a kohdan, 63 artiklan 2 kohdan ja liitteen III,

ottaa huomioon terästeollisuuden yritysten soveltamien hinnastojen ja myyntiehtojen julkistamisesta perustamissopimuksen liitteessä III määritellyn erikoisteräksen myynnin osalta 29 päivänä heinäkuuta 1954 tehdyn päätöksen N:o 37/54 (EHTY:n virallinen lehti N:o 18,1.8.1954, s. 470 ja seuraavat sivut), sellaisena kuin se on täydennettynä 1 päivänä joulukuuta 1958 tehdyllä päätöksellä N:o 33/58 (Euroopan yhteisöjen virallinen lehti,18.12.1958, s. 665 ja seuraavat sivut),

sekä katsoo, että

kokemus on osoittanut, että päätöksessä N:o 30/53, jossa korkea viranomainen on täsmentänyt perustamissopimuksen 60 artiklan 1 kohdassa kielletyt menettelytavat, ei ole määritelty tarkasti ja täydellisesti yritysten velvoitteita niiden myyntijärjestöjen ja niiden puolesta toimivien välittäjien osalta,

tämän seurauksena korkea viranomainen on muuttanut päätöstä N:o 30/53 11 päivänä joulukuuta 1963 tehdyllä päätöksellä N:o 19/63,

on tarpeen mukauttaa hintojen julkistamista ja myyntiehtoja koskevat yritysten velvoitteet päätöksellä N:o 19/63 muutettuihin sääntöihin,

mikäli yritysten tuotteiden myynnistä huolehtivat myyntijär-jestöt, yritysten on varmistettava, että myyntijärjestöt julkaisevat hinnastot ja myyntiehdot päätöksen N:o 37/54 määräysten mukaisesti; yritykset voivat kuitenkin viitata myyntijärjestöjensä hinnastoihin omien hinnastojen julkaisemisen sijaan ja päin vastoin, ja

samanlaista säännöstöä olisi sovellettava myös omissa nimissään toimiviin välittäjiin, jotka jakelevat yritysten tuotteita niiden lukuun (kaupitsijat, myynnitsijät), sekä

kuultuaan neuvoa-antavaa komiteaa,

ON PÄÄTTÄNYT SEURAAVAA:

1 artikla

Muutetaan päätöksen N:o 37/54 2 artikla seuraavasti:

”1. Terästeollisuuden yritysten on julkaistava hinnastonsa ja myyntiehtonsa perustamissopimuksen liitteessä III määritellyn erikoisteräksen myynnin osalta tämän päätöksen määräysten mukaisesti. 2. Niiden yritysten, joiden tuotteiden myynnistä huolehtii myyntijärjestö (päätöksen N:o 30/53 1 artiklan 2 ala kohta), on valvottava, että tämä myyntijärjestö jul kistaa myös hinnastot ja myyntiehdot tämän päätöksen määräysten mukaisesti. 3. Terästeollisuuden yritykset voivat 6 artiklassa vahvistetuin edellytyksin ilmoittaa, että niiden tuotteita myydään niiden myyntijärjestöjen hinnastojen ja myyn tiehtojen perusteella. Myyntijärjestöt voivat samalla tavoin ilmoittaa, että tuotteet myydään yrityksen hinnastojen ja myyntiehtojen perusteella.”

2 artikla

Muutetaan päätöksen N:o 37/54 7 artikla seuraavasti:

”1. Yritysten ja niiden myyntijärjestöjen on velvoitettava omissa nimissään myyvät välittäjät, jotka myyvät kyseisten yritysten ja myyntijärjestöjen lukuun (kaupitsijat, myynnitsijät), niiden julkistamien hinnastojen ja myyntiehtojen osalta noudattamaan tässä päätöksessä vahvistettuja määräyksiä. 2. Mikäli nämä välittäjät eivät julkista hinnastoja ja myyntiehtoja, ne voivat noudattaa velvoitettaan ilmoittamalla 6 artiklassa vahvistetuin edellytyksin, että yritysten tai niiden myyntijärjestöjen tämän päätöksen mukaisesti laatimia hinnastoja ja myyntiehtoja sovelletaan niiden omiin myynteihin. 3. Yrityksiä pidetään vastuullisina, mikäli nämä välittäjät jättävät noudattamatta ylempänä määrättyjä velvoitteita.”

3 artikla

Lisätään päätöksen N:o 37/54 7 artiklan jälkeen 8 artikla seuraavasti:

”1. Yritysten ja niiden myyntijärjestojen on laadittava myyntiehtonsa niin, että niiden ostajat (tukkukauppiaat) sitoutuvat sellaisenaan edelleen myytäväksi tarkoitettujen tuotteiden osalta, varastomyyntiä lukuun ottamatta, noudattamaan niiden hinnastojen ja myyntiehtojen osalta tässä päätöksessä vahvistettuja sääntöjä. 2. Mikäli nämä ostajat (tukkukauppiaat) eivät sisällytä hinnastoihinsa omia hintojaan ja myyntiehtojaan, ne voivat noudattaa velvoitettaan ilmoittamalla 6 artiklassa vahvistetuin edellytyksin tuottajayritysten laatimat hinnastojen ja myyntiehtojen tekijät, joita sovelletaan niiden myyntiin tämän päätöksen mukaisesti.”

4 artikla

Poistetaan päätöksen N:o 37/54 29 päivänä heinäkuuta 1954 tehdyn toisinnon 8 artikla.

5 artikla

Tämä päätös julkaistaan Euroopan yhteisöjen virallisessa lehdessä. Se tulee voimaan 20 päivänä tammikuuta 1964.

Päätöksen N:o 37/54 teksti, sellaisena kuin se on voimassa tämän päätöksen jälkeen, julkaistaan ilmoituksen muodossa Euroopan yhteisöjen virallisessa lehdessä.